Наргайла

**Наргайла** (*Наргейла*), **Наргела** (*Наргель*) — мужчынскае імя і вытворнае ад яго прозьвішча.

## Паходжаньне

Нора або Нера (Noro, Nero) і Гайла або Гела (Gailo, Gelo) — імёны германскага паходжаньня. Іменная аснова -нар- (-нор-) (імёны ліцьвінаў Нарэла, Нарвід, Нарымунт; германскія імёны Narelo, Norvid, Normunt) паходзіць ад гоцкага nasjan 'захоўваць, ратаваць', стараверхненямецкага -neri 'уратаваньне, утрыманьне', а аснова -гайл- (-гал-, -гел-) (імёны ліцьвінаў Відзігайла, Інгела, Монтгайла; германскія імёны Widigail, Ingeila, Montigel) — ад гоцкага і бургундзкага gails 'жвавы, свавольны, ганарысты'. У гістарычным германскім (гоцкім) арэале адзначалася імя Nargella.

Імя Нарыгель адзначалася ў Прусіі (ваколіцы Мэмэлю): *[[Моціка|Matehko]] Narigell* (1511—1520 гады). Апроч таго, у Прусіі бытавала прозьвішча Norgal (Norgall), адзначалася прозьвішча Norgel.

У Польшчы адзначаюцца прозьвішчы Наргела (Nargeło, Nargełło, Nargiełła, Nargiełło), Наргель (Nargel, Nargiel), Норгель (Norgiel), Наргілевіч (Norgielewicz).

Варыянты імя ў гістарычных крыніцах: *под сведомомъ людеи добрыхъ: <…> Станька Наркгеиловича… Писан у [[Ганусішкі|Ганусишъкахъ]]* (4 жніўня 1501 году); *людеи наших [[Стаклішкі|Стоклишского]] повета… конюхов… а Ивашка Наркгеиловича* (19 студзеня 1515 году); *Юреи Наркеловичъ*, *Наркгаиловая вдова*, *Юшко Наркгеловичъ*, *Кгодвяд Наркгаиловичъ*, *Наркгал [[Судзімонт (імя)|Судмонътовичъ]]* (1528 год); *в бояр нашых волости [[Эйшышкі|Ейшишъское]]… в Наца Наркеловича и детей его: Митка а Станислава* (26 чэрвеня 1530 году); *Юревая Наркгеловича Барбара* (9 студзеня 1534 году); *боярыни [[Жыжмары|жижморская]] Юревая Наркгеловича* (5 сакавіка 1534 году); *Андрей Наркгелович… Наръкгеловщину… [[Мантывід (імя)|Монтвид]] Наргелович* (1537—1538 гады); *соляники господарьские, на имя Павелъ а Петръ Наркеловичи* (14 ліпеня 1539 году); *подданый господарьский Петръ Наркгиловичъ* (24 жніўня 1539 году); *подданый господарьский [[Крынкі|Кринчанинъ]] на имя Петръ Наркгеловичъ и зъ сыномъ своимъ Петрашомъ… отцу моему небожчику Наркгелу* (22 лістапада 1539 году); *соленикъ господарьский Городенский Петръ Наркгеловичъ* (3 студзеня 1541 году); *Januc Nargieliowic* (1558 год); *Grig Nargieliowicz… Nargiel Pleban* (24 верасьня 1585 году); *Norgełowicza* (1603—1629 гады); *земенин господарски земъли Жомоитскои пан Ян Томашевич Норкгаило… по земянъ господарскихъ земъли Жомоитскои, пана Мартина [[Ягмін|Якгъминовича]] Юшъкевича Норкгаила и сынов его Станислава, Анъдрея а Миколая Мартиновичовъ Якгминовича Норкгаиловъ и братаничовъ его Мартина Якгъминовича, Абрама Адамовича Якгъминовича Норкгаила… Норкгаилами… Наркгаилами… Норкгаила… Наркгаила* (9 чэрвеня 1614 году); *Iosephus Norgiełło* (1619­—1690 гады); *Krystof Nargieyłło* (1621 год); *ręką swą podpisałem Malcher Nargiełowicz* (3 сакавіка 1674 году); *Marek Norgello* (1675—1677 гады); *Dno Stanislao Nargiełowicz* (8 лютага 1676 году); *Michał Nargielewicz* (26 кастрычніка 1736 году); *Antonius Nargiełłowicz* (1794 год); *Benedykt Nargiełło* (1803 год).

## Носьбіты
* Барбара Юр’евая Наргелавіча — жыжмарская баярыня, якая ўпамінаецца ў 1534 годзе
* Якуб Пацавіч Наргеловіч — расенскі зямянін, які ўпамінаецца ў 1595 годзе
* Марцін Наргелевіч (*Marcin Norgielewicz*) — жыхар Вільні, які ўпамінаецца ў 1642 і 1645 гадох
* Андрэй і Пракоп Наргелі — жыхары вёскі Даўгасельцаў (Гарадзенскі павет), якія ўпамінаюцца ў 1737 годзе
* Восіп Аляізавіч Наргіла — шляхціч з ваколіцаў Шаўляў, які меў у валоданьні зямлю на 1889 год

Наргелы і Наргелевічы — літоўскія шляхецкія роды.

На 1886 год вёска Наргелішкі існавала ў Мікалаёўскай воласьці.

На гістарычнай Троччыне існуе вёска Наргелішкі, у гістарычнай Прусіі — Норгален.

## Глядзіце таксама
* Нор
* Гайла

## Крыніцы

Катэгорыя:Мужчынскія імёны